Fis-16 ta' Novembru 2015, il-Kunsill ta l-approvazzjoni tiegħu biex jinbdew negozjati dwar ftehim ta' kummerċ ħieles mal-Filippini. In-negozjati ser jitmexxew mill-Kummissjoni f'isem l-UE, f'konsultazzjoni mal-Kumitat tal-Politika Kummerċjali tal-Kunsill. Il-Kunsill ħeġġiġha biex tieħu approċċ ambizzjuż . Fl-istess ħin, l-istati membri awtorizzaw lill-Kummissjoni biex tibda n-negozjati f'oqsma li jaqgħu taħt il-kompetenza tagħhom. F'April 2007, il-Kunsill awtorizza lill-Kummissjoni biex tinnegozja ftehim ta' kummerċ ħieles mal-Assoċjazzjoni tan-Nazzjonijiet tax-Xlokk tal-Asja (ASEAN), li l-Filippini huma membri tagħha. F'Diċembru 2009, madankollu, wara s-sospensjoni ta' taħdidiet bejn reġjun u ieħor, huwa ddeċieda li jkompli bin-negozjati ma' pajjiżi individwali tal-ASEAN każ b'każ. Madankollu nżamm l- objettiv strateġiku ta' ftehim bejn reġjun u ieħor. F'Ottubru 2013, il-Kunsill estenda l-kamp ta' applikazzjoni tad-direttivi ta' negozjar tiegħu sabiex jinkludu protezzjoni tal-investimenti. L-UE attwalment qed tinnegozja ma' żewġ pajjiżi tal-ASEAN — il-Malasja u t-Tajlandja — filwaqt li ġew konklużi t-taħditiet ma' żewġ pajjiżi oħra — is-Singapore u l-Vjetnam. Il-Kummissjoni ser tkompli bl-isforzi tagħha biex tniedi negozjati ta' kummerċ ħieles ma' pajjiżi oħra tal-ASEAN Id-deċiżjoni ttieħdet f'laqgħa tal-Kunsill Agrikoltura u Sajd, mingħajr diskussjoni. Ara l-paġna tal-laqgħa